《九日无菊月半后始有市者》
宋代·韩淲

前年重阳时，黄华正纷披。去年近九日，已有菊盈枝。

谁知今年晚，节后才见之。高低灿群葩，可受霜风吹。

渊明心事老，借此吟吾诗。彭泽赋归来，草木应差差。

人苦不解事，谓渠爱东篱。芳草喜尚浓，色泽愁渐萎。

欲醉可不饮，泛酒因儿嬉。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。